Slovenské stredohorie

Slovenské stredohorie je geomorfologická oblasť v rámci subprovincie Vnútorných Západných Karpát. Oblasť leží v strednej časti Slovenska. Približne v jej strede leží mesto Zvolen.

 Vymedzenie 
Oblasť na severe a severozápade hraničí s Fatransko-tatranskou oblasťou, na východe so Slovenským rudohorím a Juhoslovenskou kotlinou a Panónskou panvou na juhu a juhozápade.

 Geológia 
Celky Slovenského stredohoria vznikli v priebehu neogénu v dôsledku rozsiahlej sopečnej činnosti a budujú tzv. stredoslovenské neovulkanity. Ich členenie sa opiera o podrobné paleovulkanické rekonštrukcie V. Konečného a J. LexuKonečný, V., Lexa, J., 1984, Geologická mapa stredoslovenský neovulkanitov. Geologický ústav Dionýza Štúra, BratislavaVass, D., (Editor), 1988, Vysvetlivky k mape regionálne geologické členenie Západných Karpát a severných výbežkov Panónskej panvy na území ČSSR. Geologický ústav Dionýza Štúra, Bratislava, 65 s.:
 Vulkanity Krupinskej planiny
 Javorský stratovulkán
 Štiavnický stratovulkán
 Vulkanity Kremnických vrchov
 Vulkanity Vtáčnika
 Poľanský stratovulkán

 Geomorfologické členenie 
V zmysle geomorfologického členenia sa Slovenské stredohorie delí na celkyMazúr, E., Lukniš, M. 1986: Geomorfologické členenie SSR a ČSSR. Časť Slovensko. Slovenská kartografia, Bratislava:
 Vtáčnik
 Pohronský Inovec
 Štiavnické vrchy
 Kremnické vrchy
 Poľana
 Ostrôžky
 Javorie
 Krupinská planina
 Zvolenská kotlina
 Pliešovská kotlina
 Žiarska kotlina

 Panoráma 

 Referencie 

 Iné projekty 


Kategória:Geomorfologické oblasti na Slovensku